Mahmud al-Kashgari

Mahmud bin Husain bin Muhammad al-Kashgari (, , Mehmud Qeshqiri) adalah seorang penulis, pakar leksikografi bahasa Turkik dan ilmuwan Qarakhani dari Kashgar.

Awal hidup
Ayahnya, Husain, adalah datuk bandar Barsgan, sebuah kota di tenggara tasik Issyk Kul dan berhubungan dengan dinasti yang memerintahkan Kekhanan Qarakhani. Ibunya, Bibi Rābiy'a al-Basrī, berasal dari tanah Arab.

Kerjaya penulisan 
Al-Kashgari mempelajari bahasa-bahasa Turkik di Baghdad.

Pada tahun 1072 hingga 1074, beliau menyusun kamus komprehensif pertama bahasa Turkik, Dīwān Lughāt al-Turk ("Himpunan Bahasa-Bahasa Turkik"). Penyusunan kamus tersebut dimaksudkan untuk digunakan oleh Khalifah Abbasiyah di Bagdad, sekutu baru Arab dari orang Turki. Kamus komprehensif Al-Kashgari berisi tentang puisi Turki kuno dalam bentuk khas puisi empat baris (dwibahasa Parsi-Arab disebut  rubai dan dalam ), puisinya mewakili semua genre utama di antaranya epik, pastoral, didaktik, lira, dan elegi. Karya bukunya juga memuat peta pertama yang diketahui dari daerah yang dihuni oleh bangsa Turkik.

Beliau amat mendokong monolingualisme dan purisme bahasa-bahasa Turkik serta memegang keyakinan pada kekuatan masyarakat nomad atas penduduk perkotaan. Sebahagian besar orang penutur Turkik berbicara dalam dua bahasa dalam bahasa Tajik (bahasa Persia di Tajikistan), yang kemudian merupakan bahasa urban dan sastera Asia Tengah.

Kematian 
Maklumat mengenai kehidupan dan kematian al-Kashgari sangatlah sedikit, namun ada beberapa pengkaji berpendapat bahawa beliau meninggal dunia pada tahun 1102 pada usia 97 tahun. Penemuan makamnya baru ditemukan pada tahun 1981 di desa Upal, Xinjiang 45 kilometer dari barat Kashgar.

Peninggalan 
Bangsa-bangsa Turkik seperti Uighur, Uzbek dan Kirgiz mengaku bahawa Al-Kashgari merupakan dari kelompok etnik mereka masing-masing.

Universiti Mahmud Kashgari-Barskani, sebuah universiti mengkhusus kepada kajian Timur terletak di ibu kota Bishkek, Kyrgyzstan diberi nama sempena beliau. Pada tahun 2008, UNESCO mengiktiraf beliau dengan mengisytiharkan tahun tersebut khusus kepadanya.

Lihat juga 
 Jalaluddin Muhammad Rumi

Rujukan

Pautan luar 
 Svat Soucek, A History of Inner Asia, Cambridge University Press, 2002.
 
 In Marco Polo's Footsteps by John F. Burns of New York Times
 Divanu Lugati-t Türk Dizini (Turkish)
 ar.wikisource.org (PDF)
 كتاب ديوان لغات الترك
 Chinese

Sastera Turki
Kelahiran 1005
Kematian 1102
Tokoh Islam